ઉનાળાના વેકેશન દરમિયાન જ્યારે બાળકો સહિત મહિલાઓ સ્વિમિંગપૂલનો આનંદ લેવા થનગનતી હોય. સભ્ય સંખ્યામાં અને તે મુજબ મ્યુનિ. કોર્પોરેશનની આવકમાં ત્રણથી ચાર ગણો વધારો થતો હોય તેવા સમયે સત્તાવાળાઓ જે સ્વિમિંગપૂલમાં કોચની વધુ ઘટ હોય ત્યાં અન્ય સ્વિમિંગપૂલના કોચને મૂકીને ફરજની ઇતિશ્રી કરી રહ્યા છે. તંત્રના આવા ગોરખધંધાઓથી સ્વાભાવિકપણે તરણ શોખીનો રોષે ભરાયા છે. એટલે હવે રહી રહીને ર૬ આસિ. કોચ શોધવામાં આવી રહ્યા છે. તે પણ બે મહિના પૂરતા પાર્ટટાઇમ જ હશે.